Pielikums Nr. 12

Nepilngadīgo turēšanas telpu iekšējā kārtība

**§ 1**

1. Pēc nepilngadīgā pieņemšanas telpās telpu vadītājs vai viņa norīkots policijas darbinieks nekavējoties veic ar nepilngadīgo sarunu, kuras laikā:

**1)** informē to par:

**a)**  viņa tiesībām un pienākumiem,

**b)**  detalizētu dienas kārtību,

**c)**  telpu aprīkošanu ar videonovērošanas iekārtām, kas tiek izmantotas arī novērošanai un attēlu reģistrēšanai – šādu iekārtu uzstādīšanas gadījumā;

**2)** dara zināmus šīs iekšējās kārtības noteikumus.

2. Nepilndadīgais apstiprina, ka ir iepazinies ar 1. punktā minēto informāciju un iekšējās kārtības noteikumiem, parakstot policijas nepilngadīgo turēšanas telpu tiesību un pienākumu, policijas nepilngadīgo turēšanas telpu detalizētas dienas kārtības, policijas nepilngadīgo turēšanas telpu iekšējās kārtības, informācijas par policijas nepilngadīgo turēšanas telpas aprīkošanu ar videonovērošanas ierīcēm saņemšanas karti.

3.Nepilngadīgajam, kurš nepārvalda poļu valodu pietiekamā līmenī, jautājumos, kas saistīti ar uzturēšanos bērnu krīzes centrā, bez maksas tiek nodrošināta tulka palīdzība.

***3a. Nepilngadīgajam, kas ir persona, uz kuru attiecas 2011. gada 19. augusta likums par zīmju valodu un citiem saziņas veidiem 2. panta 1. daļas 1. punkta noteikumi, bez maksas tiek nodrošināta piekļuve poļu zīmju valodas (PZV) tulka pakalpojumiem, zīmju valodas sistēmai (ZVS) un nedzirdīgi neredzīgo saziņas metodēm (NNSM), jautājumos, kas saistīti ar uzturēšanos centra.***

4. Gadījumā, kad sazināšanās ar nepilngadīgo, kas tiek pieņemts telpās, ir apgrūtināta sakarā ar tās apziņas traucējumiem, 1. punktā minētās darbības ir veicamas, tiklīdz beidz pastāvēt iemesls, kura dēļ šis pienākums netika realizēts.

5.Gadījumā, kad ar aizturēto nepilngadīgo ir apgrūtināta komunikācija apziņas traucējumu dēļ un tāpēc nepilngadīgais netika iepazīstināts ar viņa tiesībām saskaņā ar Kriminālkodeksa vai 2022.gada 9.jūnija likumu par nepilngadīgo atbalstu un resocializāciju (*Dz.U*. 1700.punkts), iepazīstināšana jāveic brīdī, kad tiktu novērsts apstāklis, kas neļauj izpildīt šo pienākumu. Aizturētais nepilngadīgais apstiprina iepazīstināšanas ar tiesībām faktu parakstoties nepilngadīgas personas aizturēšanas protokolā.

6. Detalizētu dienas kārtību, kas minēta 1. punkta 1b) apakšpunktā, ņemot vērā audzināšanas un aprūpes, kultūras un izglītības, sporta un atpūtas nodarbības, telpu apkopes darbus, pēcpusdienas atpūtu guļamistabās un nakts mieru, nosaka telpu vadītājs.

§ 2 Bērnu krīzes centrā ievietoto nepilngadīgo atbrīvo un nodod vecākam vai aizbildnim gadījumos, kas norādīti 2022.gada 9.jūnija 9.likuma par nepilngadīgo atbalstu un resocializāciju 48.pantu.

**§ 3** Telpās pieņemtajam nepilngadīgajam tiek veikta medicīniska apskate un sniegta nepieciešamā medicīniskā palīdzība noteikumos par Policijas aizturēto personu medicīnisko apskati noteiktajos gadījumos un kārtībā.

**§ 4** [[1]](#endnote-1)

1. Pieņemšanas laikā nepilngadīgais norāda savu vārdu un uzvārdu, tēva vārdu, dzimšanas datumu un vietu, pierakstīšanās vai uzturēšanās vietas datus un informāciju par veselības stāvokli.

2. Telpās pieņemamais nepilngadīgais un tāds, kas tajās atrodas, tiek preventīvi pārmeklēts.

**§ 5**

1.[[2]](#endnote-2)  Šīs iekšējās kārtības 4. **§** 2. punktā minētās preventīvās pārmeklēšanas laikā atrastos un izņemtos priekšmetus, norādot individuālās īpašības, ieraksta depozīta kvītī. Depozīta kvīti paraksta telpās pieņemamais nepilngadīgais un policijas darbinieks, kas deponēja kvītī norādītos priekšmetus.

2. Telpās pieņemamā nepilngadīgā parakstīšanās atteikums vai neiespējamība tiek atzīmēti depozīta kvītī, norādot tajā citu klātesošu policijas darbinieku, kas apliecina savu klātbūtni ar parakstu.

3. [[3]](#endnote-3) *(atcelts)*

4. Preventīvās pārmeklēšanas laikā, kas minēta 4. § 2. punktā, atrastie un izņemtie priekšmeti nevar būt nodoti telpās ievietotajam nepilngadīgajam.

5. Preventīvās pārmeklēšanas laikā, kas minēta 4. § 2. punktā, atrastos un izņemtos priekšmetus, ja tie netika aizturēti vai aizņemti nodrošinājuma vai administratīva akta izpildes mērķiem, var nodot vienam no nepilngadīgā vecākiem vai ieceltam aizbildnim.

**§ 6** [[4]](#endnote-4)

1. Lēmumu par nepilndadīgo izvietošanu telpās pieņem telpu vadītājs vai viņa pilnvarota persona, ņemot vērā nepilngadīgo drošību, Policijas darbību efektivitātes nodrošināšanas nepieciešamību un nepilngadīgo, attiecībā uz kuriem šīs darbības tiek veiktas, tiesību ievērošanu.

2. Nepilngadīgais ieņem telpu vadītāja vai tā norīkotas personas norādītu vietu guļamistabā, pie kam:

**1)** dažādu dzimumu nepilngadīgie tiek ievietoti atsevišķi;

**2)** nepilngadīgais, kas nav sasniedzis 18 gadu vecumu, tiek izvietots atsevišķi no pilngadīgā;

**3)** reibuma stāvoklī esošais nepilngadīgais tiek izvietots atsevišķi no nepilngadīgajiem, kas šādā stāvoklī neatrodas;

**4)** nepilngadīgais, kas atrodas narkotisku vai psihotropu vielu, kā arī to aizstājēju, ietekmē tiek izvietots atsevišķi no nepilngadīgajiem, kas šādu vielu ietekmē neatrodas.

3. Nepilngadīgais, kura uzturēšanās rada apdraudējumu viņa vai citas personas veselībai vai dzīvībai, netiek ievietots guļamistabā, kurā atrodas citi nepilngadīgie.

4. Nepilngadīgā īpaši agresīvas uzturēšanās gadījumā tiek nekavējoties izsaukts ārsts.

5. Nepilngadīgais, kuram ir infekcijas slimības simptomi, tiek ievietots sanitārajā izolatorā vai nepilngadīgo guļamistabā, kurā nav citu nepilngadīgo, nekavējoties informējot par to ārstu.

6. Tālāka rīcība ar nepilngadīgo, kas minēts 4. un 5. punktā, ir atkarīga no ārsta norādījumiem.

**§ 7**

1. Uz visu uzturēšanās laiku telpās nepilngadīgais saņem bez maksas dienas laikam un gadalaikam atbilstošu apģērbu, apakšveļu un apavus, ja viņa paša apģērbs nav derīgs lietošanai vai to lietot nevar higiēnisku apsvērumu dēļ. Lēmumu šajā jautājumā pieņem telpu vadītājs vai viņa norīkota persona.

2. Telpās ievietotajai personai visu laiku, kad tas ir nepieciešams, ir pieejami bez maksas tīrības līdzekļi personīgās higiēnas uzturēšanai, tajā skaitā ziepes un dvielis.

3. Nakts miera laikā, kā arī gadījumos, kad tas ir pamatots citā dienas laikā, nepilngadīgais saņem pidžamu. Individuālai lietošanai pilngadīgajam izsniedz matraci, pagalvi, segu (rudens un ziemas laikā - divas segas) un gultas veļas komplektu – divus palagus un spilvendrānu.

**§ 8**

1. Telpās ievietotajam nepilngadīgajam tiek nodrošināta:

**1)** iespēja saņemt maltītes, tajā skaitā vismaz vienu siltu, kas tiek izsniegtas trīs reizes dienā un dzērienus slāpju remdināšanai, pie kam:

**a)** diennakts laikā izsniegto maltīšu enerģētiskā vērtība ir ne mazāka kā 60% skolas normas SZ, kas norādīta noteikumos par policijas darbinieku ēdināšanas nodrošināšanu un šīs ēdināšanas normām, bet ne mazāka kā 2600 kcal, grūtniecēm un 18 gadu vecumu nesasniegušām personām – šīs normas 75%, bet ne mazāka kā 3200 kcal,

**b)** normas, kas norādītas a) apakšpunktā, tiek palielinātas par 50% pēc ārsta norādījuma vai gadījumā, kad nepilngadīgais tiek nogādāts vai konvojēts ilgāk nekā 6 stundas,

**c)** normas, kas norādītas a) apakšpunktā, tiek palielinātas par 70% svētku dienās un likumā noteiktajās brīvdienās, kā arī Bērnu dienā,

**d)** maltītes tiek izsniegtas pēc vismaz 5 stundu notecēšanas no brīža, kad nepilngadīgais tika ievietots telpās, sekojošās niennakts stundās un proporcijās:

- plkst. 700-800 brokastis- daudzumā, kas atbilst a) apakšpunktā norādītās enerģētiskās vērtības 30%,

- plkst. 1200-1400 pusdienas - daudzumā, kas atbilst a) apakšpunktā norādītās enerģētiskās vērtības 40%,

- plkst. 1800-1900 vakariņas - daudzumā, kas atbilst a) apakšpunktā norādītās enerģētiskās vērtības 30%,

**e)** no ārvalsts konvojētais nepilngadīgais 2 stundu laikā no telpās pieņemšanas brīža saņem maltīti, kas atbilst a) apakšpunktā norādītās enerģētiskās vērtības 30%, ja pieņemšana telpās ir notikusi starp pulkst. 1800 un 800, bet nepilngadīgais nesaņēma maltīti, kas minēta d) apakšpunktā,

**f)** aizturētajai personai ir tiesības saņemt pirmo atbilstošo maltīti gadījumā, ja paredzēts nodot to konvojam vai nogādāšanai, un tai nebūs iespējas saņemt maltītes d) apašpunktā norādītajā laikā,

**g)** gadījumos, kad tas ir nepieciešams personas veselības stāvokļa dēļ, tā saņem maltītes saskaņā ar ārsta norādītu diētas veidu,

**h)** pamatotos gadījumos nepilngadīgajam var izsniegt maltīti pirms 5 stundu notecēšanas no brīža, kad tas tika ievietots telpās;

**2)** iespēja saņemt medicīnisku palīdzību;

**3)** iespēja lietot sanitārtehniskas iekārtas un tīrības līdzekļus, kas nepieciešami personiskās higiēnas uzturēšanai;

**4)** iespēja turēt tādus reliģiska kulta priekšmetus, kuru īpašības neapdraud drošību telpās;

**5)** iespēja praktizēt reliģiju un piedalīties dievkalpojumos, ja tas nerada kārtības trucējumus un neapdraud drošību telpās;

**6)** iespēja smēķēt tabakas izstrādājumus šim nolūkam paredzētājā vietā saskaņā ar noteikumiem par tabakas izstrādājumu lietošanu iekšlietu ministram pakļautajos objektos un transportlīdzekļos, ja ir sasniedzis 18 gadu vecumu un tas netraucē policijas darbiniekiem pildīt dienesta pienākumus, kuru mēŗķis ir telpās esošo personu drošība;

**7)** pēc kontroles, kas veikta nepilngadīgā klātbūtnē, iespēja saņemt pakas ar personīgās lietošanas priekšmetiem, it īpaši drēbēm, apaviem, pārsiešanas un higiēnas uzturēšanas līdzekļiem, zārsta izrakstītām zālēm, kuras tiek izsniegtas tikai pēc ārsta piekrišanas un saskaņā ar tā norādījumiem;

**8)** iespēja iesniegt prasības, sūdzības un iesniegumus telpu vadītājam vai viņa norīkotam policijas darbiniekam;

**9)** iespēja nekavējoties, pēc pieprasījuma sazināties ar vecāku, ieceltu aizbildni vai aizstāvi;

**10)** iespēja veikt fiziskas aktivitātes svaigā gaisā, ievērojot 2. punkta noteikumus, vismaz 1 stundu dienā, ja uzturēšanās telpās ir ilgāka nekā 24 stundas;

**11)** iespēja pārlūkot preses un uzziņu literatūras izdevumus, izmantot audiovizuālos līdzekļus, sporta un koptelpas aprīkojumu;

**12)** nosacījumi personas goda ievērošanai;

**13)** nosacījumi aizsardzībai pret fizisku un psiholoģisku vardarbību un jebkādām nežēlības izpausmēm.

2. Sliktu laika apstākļu gadījumā telpu vadītājs var pieņemt lēmumu par nepilngadīgo fizisko aktivitāšu veikšanu koptelpā.

**§ 9**

1. Telpās ievietotais nepilngadīgais tiek informēts par nepieciešamību:

**1)** ievērot šīs iekšējās kārtības noteikumus;

**2)** izpildīt telpās dienesta pienākumus pildošā darbinieka rīkojumus;

**3)** psaglabāt klusumu nakts miera laikā no plkst. 2200 līdz 600, bet svētku dienās – līdz plkst. 700;

**4)** ievērot vispārpieņemtos līdzāspastāvēšanas principus;

**5)** ievērot personīgās higiēnas prasības un saglabāt telpu tīrību;

**6)** izmantot telpu aprīkojumu atbilstoši paredzētajam pielietošanas mērķim;

**7)** nekavējoties informēt telpu apkalpes darbiniekus par draudu rašanos cilvēku veselībai vai dzīvībai, telpu aprīkojuma bojājumiem un citiem bīstamiem notikumiem;

**8)** piedalīties audzināšanas un aprūpes, kultūras un izglītības, sporta un atpūtas nodarbībās, kā arī apkopes darbos telpu teritorijā.

2. Ja tas nepieciešams nepilngadīgo pasargāšanai no savstarpējas demoralizācijas, nodarbības, kas minētas 1. punkta 8. apakšpunktā, cik vien tehniski un organizatoriski iespējams, notiek atsevišķās grupās – atkarībā no nepilngadīgo izdarīto nodarījumu veidiem un demoralizācijas pakāpes.

3. Nodarbību, kas minētas 1. punkta 8. apakšpunktā, programmām un metodēm, kā arī audzināšanas metodēm jābūt individalizētām un vērstām uz nepilngadīgā un tā vides iepazīšanu, viņa redzesloka paplašināšanu un sadarbības prasmju attīstīšanu.

**§ 10 *(atcelts)***[[5]](#endnote-5)

**§ 11** Par nepilngadīgā pēkšņu saslimšanu vai nopietna apdraudējuma rašanos viņa veselībai vai dzīvībai telpu vadītājs vai viņa norīkota persona nekavējoties informē kompetento ģimenes tiesu.

**§ 12** Telpās izmantotie audzināšanas līdzekļi ir mutiskas uzslavas un aizrādījumi.

**§ 13** Nepilngadīgo var uzslavēt par:

**1)** pareizu nostāju un uzvedību;

**2)** aktīvu dalību nodarbībās un telpu teritorijā veiktajos darbos;

**3)** detalizētās dienas kārtības un telpu iekšējās kārtības noteikumu priekšzīmīgu ievērošanu.

**§ 14** Aizrādījumi tiek izteikti nepilngadīgajiem, kas neievēro detalizēto dienas kārtību, telpu iekšējās kārtības noteikumus un kuru nostāja un uzvedība ir nepareiza.

**§ 15** Par nepilngadīgā nepareizu nostāju un uzvedību telpu vadītājam ir pienākums informēt rakstiski kompetento ģimenes tiesu.

**§ 16 *(atcelts)***[[6]](#endnote-6)

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)
5. [↑](#endnote-ref-5)
6. [↑](#endnote-ref-6)